Document ID: 32004D0542

KOMMISSIONENS BESLUTNING
af 25. juni 2004
om ændring af bilag II til Rådets beslutning 79/542/EØF for så vidt angår listen over de tredjelande, hvorfra medlemsstaterne tillader import af fersk kød
(meddelt under nummer K(2004) 1954)
(EØS-relevant tekst)
(2004/542/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972, om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), særlig artikel 14, stk. 3, litra c) og d), og artikel 15,
under henvisning til Rådets direktiv 2002/99/EF af 16. december 2002, om dyresundhedsbestemmelser for produktion, tilvirkning, distribution og indførsel af animalske produkter til konsum (2), særlig artikel 8, stk. 1 og 4, og
ud fra følgende betragtninger:
(1)
Rådets beslutning 79/542/EØF af 21. december 1979, om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (3), er for nylig blevet ændret ved Kommissionens beslutning 2004/212/EF (4). Denne ændring indebærer, at nye modeller til sundhedscertifikater træder i kraft pr. 1. maj 2004.
(2)
Kommissionens beslutning 93/402/EØF af 10. juni 1993, om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika (5), gælder fortsat for Argentina, Brasilien, Chile, Colombia, Paraguay og Uruguay, og den er for nylig blevet ændret ved Kommissionens beslutning 2003/758/EF (6), hvorved regionaliseringen af Argentina blev ændret. Beslutningen ophæves pr. 1. maj 2004 ved beslutning 2004/212/EF.
(3)
Kommissionens beslutning 1999/283/EF af 12. april 1999, om dyresundhedsmæssige betingelser og udstedelse af veterinærcertifikat ved indførsel af fersk kød fra visse afrikanske lande (7), er for nylig blevet ændret ved Kommissionens beslutning 2003/571/EF (8), hvorved regionaliseringen af Swaziland blev ændret. Beslutningen ophæves pr. 1. maj 2004 ved beslutning 2004/212/EF.
(4)
Kommissionens beslutning 2000/585/EF af 7. september 2000, om en liste over tredjelande, hvorfra medlemsstaterne tillader import af kaninkød og kød fra visse former for vildtlevende og opdrættet vildt, og om dyre- og folkesundhedsmæssige betingelser og udstedelse af sundheds- og hygiejnecertifikat ved import af dette kød (9), er for nylig blevet ændret ved Kommissionens beslutning 2004/245/EF (10), hvorved det blev tilladt for Island at eksportere kød af opdrættet og vildtlevende klovbærende vildt, bortset fra svin.
(5)
Beslutning 79/542/EØF skal derfor ajourføres for at tage hensyn til regionaliseringen og certifikatkravene vedrørende Argentina, jf. beslutning 2003/758/EF, vedrørende Swaziland, jf. beslutning 2003/571/EF, og vedrørende Island, jf. beslutning 2004/245/EF.
(6)
ISO-koderne for nogle af de tredjelande, der er opført i del 1 i bilag II til beslutning 79/542/EØF, bør ajourføres.
(7)
Det bør gøres klart, at de standardcertifikater, der er fastsat i beslutning 79/542/EØF, skal anvendes, medmindre der er fastsat særlige certifikatkrav ved EF-aftaler med tredjelande.
(8)
Del 1 i bilag II til beslutning 79/542/EØF bør ændres i overensstemmelse hermed.
(9)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Del 1 i bilag II til beslutning 79/542/EF affattes som anført i bilaget til nærværende beslutning.
Artikel 2
Denne beslutning anvendes fra den 1. maj 2004.
Artikel 3
Denne beslutning er rettet til medlemsstaterne.
Udfærdiget i Bruxelles, den 25. juni 2004.

Labels: 3
17
5
6